[bookmark: _Toc124404956]Pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ 

KVALIFIKACIJOS KRITERIJAI
Tiekėjo kvalifikacija turi atitikti šiame priede nustatytus reikalavimus kvalifikacijai. 
	Eil Nr. 
	Kvalifikacijos reikalavimas[footnoteRef:1] [1: ] 

	Atitiktį reikalavimui įrodantys dokumentai

	1
	Tiekėjas, per paskutinius 3 metus*** iki pasiūlymo pateikimo termino pabaigos pagal vieną ar daugiau sutarčių yra suteikęs reklamos kampanijų paslaugų Lietuvos rinkoje, kurių bendra vertė turi būti ne mažesnė kaip 70 000 Eur be PVM. 
Jei tiekėjas teikia informaciją apie vykdomą sutartį, laikoma, kad jo patirtis atitinka keliamą reikalavimą, jei vykdomos sutarties įvykdyta dalis yra ne mažesnės nei šiame punkte reikalaujamos vertės. 
Tiekėjas kvalifikaciją gali grįsti viena ar daugiau sutarčių, kurių bendra vertė tenkintų nustatytus reikalavimus.
Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktų paslaugos, jų apimtis, vertė, o ne visas vykdytos sutarties objektas.
	Turi būti pateikta:  
1. Per pastaruosius 3 metus tiekėjo suteiktų paslaugų sąrašas. Sąraše turi būti nurodytos paslaugų bendros sumos, datos, paslaugų gavėjai (tiek viešieji, tiek privatieji);  
2. Užsakovo pažyma/patvirtinimas apie tinkamai suteiktas paslaugas. Pažymoje/patvirtinime turi būti nurodytos suteiktų paslaugų bendros sumos, datos, paslaugų gavėjai, ar paslaugos buvo suteiktos pagal pirkimo sutarties vykdymą reglamentuojančių teisės aktų bei pirkimo sutarties reikalavimus.  

Pateikiamos skaitmeninės dokumentų kopijos

	2
	Vidutinės metinės visos veiklos pajamos per paskutinius 3  finansinius metus, o jei ūkio subjektas įregistruotas vėliau ar veiklą pradėjo vėliau – nuo ūkio subjekto įregistravimo ar veiklos pradžios, yra ne mažesnės kaip 150 000,00 Eur.

	Pateikiama paskutinių 3  finansinių metų ūkio subjekto finansinių ataskaitų rinkinys su auditoriaus išvada (tais atvejais, kai auditas atliktas) ar jo ištrauka, jeigu šalies, kurioje registruotas tiekėjas, įstatymuose reikalaujama skelbti metinį finansinių ataskaitų rinkinį. Jei finansinės atskaitomybės dokumentai dar nepaskelbti Juridinių asmenų registre, teikiamas ūkio subjekto vadovo ir ūkio subjekto vyriausiojo buhalterio (buhalterio) arba kito asmens, galinčio tvarkyti ūkio subjekto buhalterinę apskaitą pagal teisės aktus, pasirašytų finansinių ataskaitų rinkinys ar jo ištrauka arba pažyma apie gautas metines visos veiklos pajamas.

Pateikiamas skenuotas dokumentas elektroninėje formoje.

	3
	Tiekėjas pirkimo sutarties vykdymui privalo turėti specialistus, kurie būtų numatyta darbui su užsakovu ir atitiktų žemiau nurodytus reikalavimus.

	Pateikti:
1) Tiekėjo siūlomų specialistų sąrašą, nurodant poziciją į kurią siūlomas ir kurio specialisto reikalavimus atitinka.
2) Siūlomo specialisto gyvenimo aprašymą (CV), patvirtinantį atitikimą nustatytiems reikalavimams. Gyvenimo aprašyme (CV) būtina nurodyti vykdytas sutartis (projekto pavadinimas, trumpas projekto aprašymas, projektų vykdymo tiksli data), kurias įgyvendinant įgyta reikalaujama patirtis, aprašant specialistų vaidmenį bei atliktų darbų apimtis pagal šias sutartis, sutarčių vykdymo laikotarpis (mėnesio tikslumu), užsakovas. 
3) kvalifikaciją įrodančių dokumentų kopijas, jeigu jų reikalaujama konkretaus specialisto kvalifikacijai pagrįsti. 
Lygiaverčių sertifikatų ar dokumentų lygiavertiškumą turi įrodyti Tiekėjas.


Pastaba. Mokymo kursų išklausymo pažymėjimai nebus pripažįstami lygiaverčiais kvalifikaciją įrodančiais dokumentais.
Pateikiamos skaitmeninės dokumentų kopijos.

	3.1
	Kūrybos vadovas, kuris turi turėti:
1) ne trumpesnę nei 2 metų darbo patirtį, dirbant su prekių ženklų reklamos kampanijų kūrybinių koncepcijų sukūrimu.
2) ne mažiau kaip  1 tinkamai* įgyvendintas projektas**, apimantis prekių ženklų reklamos kampanijų kūrybinių koncepcijų kūrimo ir koordinavimo paslaugas.
	1. Pateikiama informacija, nurodyta 3 punkto 1) ir 2) papunkčiuose.

	3.2. 
	Reklamos strategas, kuris turi turėti:
1) ne trumpesnę nei 2 metų darbo patirtį, dirbant su prekių ženklų reklamos kampanijų strategijų kūrimo projektais.
2) ne mažiau kaip 1 tinkamai įgyvendintas projektas, apimantis prekių ženklų reklamos kampanijų strategijų kūrimo ir įgyvendinimo paslaugas, kurio vertė ne mažesnė kaip 30 000,00 eurų be PVM.
	1. Pateikiama informacija, nurodyta 3 punkto 1) ir 2) papunkčiuose.

	3.3.
	Reklamos projektų vadovas, kuris turi turėti:
1) ne trumpesnę nei 2 metų darbo patirtį, vadovaujant reklamos kampanijų projektams.
2) ne mažiau kaip   1 tinkamai įgyvendintas reklamos projektas, kurio vertė ne mažesnė kaip 15 000,00 eurų be PVM.
	1. Pateikiama informacija, nurodyta 3 punkto 1) ir 2) papunkčiuose.

	3.4.
	Reklaminių tekstų rašytojas, kuris turi turėti:
1) ne mažiau kaip 1 (vienų) metų patirtį dirbant su reklamos kampanijų tekstais bei jų rengimu skirtingiems prekių ženklams (ne mažiau nei 4);
2) rašytines anglų kalbos žinias ne mažesniu nei B2 lygiu.
	1) Pateikiama informacija, nurodyta 3 punkto 1) ir 2) papunkčiuose.
2) Anglų k. B2 ar aukštesnio lygio pažymėjimas.

Pateikiamos skaitmeninės dokumentų kopijos.


	3.5. 
	Dizaineris, kuris turi turėti:
1) ne mažiau kaip 1 (vienų) metų patirtį dirbant su reklamos kampanijų vizualine medžiaga bei jos rengimu skirtingiems prekių ženklams (ne mažiau nei 4);
2)  kompetencijas dirbti su „Adobe“ programomis („Adobe Illustrator“, „Adobe Photoshop“, „Adobe InDesign“, „Adobe After Effects“)

	1) Pateikiama informacija, nurodyta 3 punkto 1) ir 2) papunkčiuose.
2)  Vizualinio turinio pavyzdžiai (3-5), atlikti su kiekviena iš išvardintų „Adobe“ programų.

	3.6.
	Žiniasklaidos (medija) reklamos pirkimo specialistas, kuris turi turėti:
1) ne mažiau kaip 1 (vienų) metų patirtį dirbant su „Google “ reklama;
2) ne mažiau kaip 1 (vienų) metų patirtį dirbant su „Meta“ reklama (Facebook, Instagram);

	1) Pateikiama informacija, nurodyta 3 punkto 1) ir 2) papunkčiuose.
2)  Pateikiama informacija, nurodyta 3 punkto 3) papunktyje, t.y. kvalifikaciją įrodantys dokumentai – ne mažiau 2 galiojantys sertifikatai iš „Google“ ir ne mažiau nei 1 galiojantis sertifikatas iš „Meta“, pagrindžiantys reklamos pirkimo šiose platformose kompetencijas.


Pastaba:
[bookmark: _GoBack]* Tinkamai įgyvendintu projektu yra laikomas projekto įgyvendinimas pilna apimtimi, t. y. jei projektas apima visą sutartį, tai tinkamai įgyvendinta sutartis, jei projektas apima tik dalį įvykdytos arba tebevykdomos sutarties, tai tinkamai įvykdytas konkretus projektas, kai projekto (sutarties) užsakovas patvirtina projekto rezultato užbaigtumą ir tinkamumą;
** Projektu yra laikoma laike apibrėžta, turinti iškeltą(-us) tikslą(-us), matuojamą(-us) rodiklį(-ius) ir numatytą biudžetą informacijos sklaidos žiniasklaidoje ir kituose kanaluose kampanija. 
[bookmark: _Hlk168411974]*** Sąvoka „per paskutinius 1 (vienerius) metus“ arba sąvoka „ne trumpesnę nei 2 (dvejų) metų“ / „ne trumpesnę nei 3 (trejų) metų“ reiškia terminą, skaičiuojamą nuo paskutinės pasiūlymų pateikimo termino dienos skaičiuojant atgal pilnais metais. Pavyzdžiui: 1) jeigu pasiūlymų pateikimo termino paskutinė diena yra 2024 m. rugsėjo 1 d., tuomet „per pastaruosius 1 (vienerius) metus“ reiškia laikotarpį nuo 2023 m. rugpjūčio 31 d. iki 2024 m. rugpjūčio 31 d. imtinai, t. y. projektas (sutartis) turi būti užbaigtas šiame laikotarpyje; 2) jeigu pasiūlymų pateikimo termino paskutinė diena yra 2024 m. rugsėjo 1 d., tuomet „ne trumpesnę nei 2 (dvejų) metų“ reiškia, kad prašoma patirtis turi būti ne trumpesnė kaip nuo 2022 m. rugpjūčio 31 d. iki 2024 m. rugpjūčio 31 d. (2 metai).

2. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.


